जयशंकर प्रसाद ने अपने महाकाव्य कामायनी के काव्य इड़ा की इन पंक्तियों में मानव जीवन की निराशा एवं पर्यावरण के महत्त्व को दर्शाया है। प्रसाद की इन पंक्तियों में मानव जीवन की निराशा उसके स्वयं के कारण होना दर्शित होता है । जो प्रकृति हमारे जीवन की आशा को निराशा को आशा में परिवर्तित करती है, वही प्रकृति इसके दुरूपयोग या विनाश पर विनाशकारी या भयावह भी हो सकती है। कवि का काव्य हमें यह संदेश देता है, कि यदि पर्यावरण का समुचित संरक्षण न किया गया तब जो प्रकृति हमें प्रकाश अर्थात् जीवन देती है, हमें हताश या क्षति पहुंचा सकती है। अत: हमें प्रकृति के महत्व को समझकर पर्यावरण का संरक्षण करना आवश्यक है, जिससे जन जीवन में प्रकाश विद्यमान रह सके।